Getter Jaani

Getter Jaani (sündinud 3. veebruaril 1993 Tallinnas) on eesti poplaulja ja näitleja.

2011. aastal esindas ta Eestit Eurovisiooni lauluvõistlusel lauluga "Rockefeller Street".

 Haridustee 
Getter lõpetas Tallinna Kristiine Gümnaasiumis 9. klassi, seejärel õppis Tallinna Tööstushariduskeskuses rätsep-stilisti eriala. Ühtlasi õppis ta Kaari Sillamaa Laste Kaunite Kunstide Koolis. 2015. aastal lõpetas Audentese e-gümnaasiumi.Getter Jaani lõpetas gümnaasiumi Õhtuleht, 20. juuni 2015.

 Karjäär 
Getter Jaani tuntus algas 2009 aastal, kui ta "Eesti Otsib Superstaari" saates osales oma laulmisega ja pääses edasistesse voorudesse. Esitlusvideo leiad siit. 

2010. aastal alustas Getter Jaani koostööd plaadifirmaga Moonwalk, mis pani alguse tema soolokarjäärile. Debüütsingli "Parim päev" produtseeris Sven Lõhmus ja sellest sai aasta mängituim raadiohitt Eestis. 2010. aasta juunis ilmus lühialbum "Parim päev" EP ja 2011. aasta mais "Rockefeller Street".

26. veebruaril 2011 võitis Getter Jaani lauluvõistluse "Eesti laul 2011" ja esindas Eestit Eurovisiooni lauluvõistlusel Düsseldorfis lauluga "Rockefeller Street". Jaani lugu pääses finaali, kus sai 24. koha. 2026. aasta Eesti Laulul osaleb ta looga "The Game".

 Teater 
 2010 – "Keskkoolimuusikal" ("High School Musical")
 2010 – Eesti Televisioonis näidatud telesarjas "Riigimehed" mängis ta episoodilise rollina iseennast.
 2011 – muusikal "Verelegend" Salme Kultuurikeskuses
 2011 – koos Ott-Sander Palmiga Kanal 2 saates "Tantsud tähtedega"
 2011 – TV3-s näidatud 12-osalises telesarjas "Päikese poole" mängis Getter Jaani iseennast
 2013 – muusikal "Grease", Sandy (naispeaosa)
 2016 – Kaari Sillamaa muusikalis "Desiree" nimiosa Eugenie Désirée Clary

 Meelelahutussaated 
2011. aastal osales Getter Jaani koos Ott-Sander Palmiga Kanal 2 saates "Tantsud tähtedega".

2013. aasta kevadel osales ta TV3 telesaates "Su nägu kõlab tuttavalt" ja jõudis finaalis neljandale kohale.

2020. aastal osales ta TV3 meelelahutussaates "Maskis laulja", kus kehastas Jonnipunni.

2023. aastal osales ta Kanal 2 telesaates "Tähtede täht", mille ta ka võitis.

+ Saates "Eesti otsib superstaari" esitatud lauludKuupäevVoorPealkiriOriginaalesitajaTulemus 8. oktoober 2009  Tütarlaste I stuudiovoor  "Ma tõde tean"  Nele-Liis Vaiksoo  Edasipääs 10. oktoober 2009  Tütarlaste II stuudiovoor  "Cruella de Vil"  Bill Lee Edasipääs 25. oktoober 2009  I finaal  "Iseendale"  Eda-Ines Etti  Viimase kahe hulgas 1. november 2009  II finaal  "Laul Põhjamaast"  Ülo Vinter  Edasipääs 8. november 2009  III finaal  "See maailm uus"  Brad Kane & Lea Salonga (filmist "Aladdin")  Edasipääs 15. november 2009  IV finaal  "I'm a Believer"  The Monkees Edasipääs 22. november 2009  V finaal  "The Climb"  Miley Cyrus  Viimase kahe hulgas 29. november 2009 VI finaal  "Ice Cream Freeze (Let’s Chill)"  Miley Cyrus  Edasipääs "Stop it (I Like It)"  Rick Guard 6. detsember 2009 VII finaal  "Taas punab pihlakaid"  Ivo Linna Välja hääletatud "Happy"  Leona Lewisthumb|Getter Jaani (2012).

 Diskograafia 
 Albumid 
 "Parim päev" EP (Moonwalk; 2010)
 "Rockefeller Street" (Moonwalk; 2011)
 "Jõuluvalgus" (Moonwalk; 2011)
 "DNA" (Moonwalk; 2014)

 Singlid 
 "Vaid Suve" (koos Chapter One'iga) (2010)
 "Parim päev" (jaanuar 2010)
 "Grammofon" (juuni 2010)
 "Rockefeller Street" (jaanuar 2011)
 "Valged ööd" (mai 2011)
 "Me kõik jääme vanaks" (koos Mihkel Rauaga) (oktoober 2011)
 "Talveöö" (koos Karl Madise ja Koit Toomega) (detsember 2011)
 "NYC Taxi" (märts 2012)
 "Jõuluvalgus" (detsember 2012)
 "Meelelahutajad" (koos Maia Vahtramäega) (detsember 2013)
 "Rannamaja" (koos Koit Toomega) (juuni 2014)
 "Isa jälgedes" (koos Risto Vürstiga) (oktoober 2014)
 "Teemant" (koos Grete Paia ja Uku Suvistega) (2016)
 "Something Good" (2017)
 "Chasing Trouble" (2018)
 "Võta mul käest" (2019)
 "Mitu mind" (2020)
 "Vajan hingata" (2025)

 Auhinnad 
 2011 – Kuldne Plaat ehk Eesti Popmuusika Aastaauhind – Eesti Koolimissi eriauhind: aasta ilusaim artist
 2012 – Kuldne Plaat ehk Eesti Popmuusika Aastaauhind – aasta raadiohiti auhind ("Valged ööd" koos Koit Toomega)
 2012 – Kuldne Plaat ehk Eesti Popmuusika Aastaauhind – aasta naisartisti auhind
 2012 – Kuldne Plaat ehk Eesti Popmuusika Aastaauhind – Music Online eriauhind: aasta edukaim artist internetikeskkonnas
 2015 – Kuldne Plaat ehk Eesti Popmuusika Aastaauhind – aasta naisartisti auhind
 2015 – Kuldne Plaat ehk Eesti Popmuusika Aastaauhind – aasta artist internetis ("Rannamaja" koos Koit Toomega)

 Isiklikku 
Ta kihlus 2023. aastal Ott-Sander Palmiga, kes oli 2011. aastal tema tantsutreener ja -partner saates "Tantsud tähtedega".

 Viited 

 Välislingid 
 Video: Getterile meeldib kirikus palju rohkem esineda, kui telekaamerate ees – Delfi, 15. detsember 2009
 Getter Jaani "Grammofon"
 Getter Jaani "Parim päev"
 Getter Jaani "Rockefeller Street" ("Eesti laul 2011")

Kategooria:Eesti lauljad
Kategooria:Eesti esindajad Eurovisiooni lauluvõistlusel
Kategooria:Eesti otsib superstaari
Kategooria:Sündinud 1993